stanford-oval/wikipedia huggingface dataset:
ישראל פרימו
הערות שוליים

↑  יובל אזולאי, האם הפעמון המשוחזר של רחובות יישמע כמו הפעמון ההיסטורי?, באתר הארץ, 18 במרץ 2005
פסל הגפן בחדרה
עגלה עם גלגלים בצורת פרוסות תפוזים ברחוב חטיבת גולני בחדרה
פסל קינטי בגן ע"ש ליאור הררי ברחובות
הפעמון הראשון של רחובות, מיצג הפעמון בסמוך לבית דונדיקוב ברחובות
פסל הלב ברחובות בדרך ע"ש שמשון צור ברחובות מי שהיה חבר מועצת העיר רחובות
כד עץ השקמה בחולון
פסל הפרפר בעין בוקק, ים המלח
פסל הפנינים בפארק חוטר בבאר יעקב
פסל התור של ישראל פרימו בשכונת התור בנס ציונה
כולל חזון איש

| --- | --- |

 כולל אברכים
 על שם:  אברהם ישעיהו קרליץ 
 מיקום
 מדינה:  ישראל ישראל
 קואורדינטות:  32°05′01″N 34°50′00″E﻿ / ﻿32.083694444444°N 34.833416666667°E﻿ / 32.083694444444; 34.833416666667
  מפת מיקום  מפה דינמית   (למפת גוש דן מוגדלת) כולל חזון איש(למפת גוש דן רגילה) כולל חזון איש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כולל חזון איש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כולל חזון איש  he כולל חזון אישhe כולל חזון אישמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
כולל חזון איש הוא כולל אברכים בשכונת זיכרון מאיר בבני ברק. הכולל נוסד על ידי הרב אברהם ישעיהו קרליץ, "החזון איש", וקרוי על שמו.
כולל חזון איש מונה נכון ל-2015 כמה מאות אברכים, מגיל עשרים (אחרי הנישואין) ועד גיל זקנה. האברכים מסתפקים במלגה נמוכה יחסית למחייתם, וחלקם אינם עוברים לכהונות תורניות או משרות אחרות לפרנסה. על ספסלי הכולל ניתן למצוא שלושה דורות של לומדים, סב ובניו ונכדיו. לימוד זה בולט בכולל חזון איש, על פי רוחו של מייסדו.
מבחינה היסטורית היו כוללים שפעלו לפני "כולל חזון איש", אולם הוא נחשב לאבטיפוס של מוסד ה'כולל' ביישוב החדש בארץ ישראל, המאפיין את חברת הלומדים החרדית-ליטאית. לדברי ד"ר בני בראון, מוסד זה היווה דגם ראשוני שבאמצעותו טיפח "החזון איש" את מהפכת חברת הלומדים החרדית-ליטאית, אולם יש שסבורים כי לא מדובר במוסד ראשוני מסוגו.
היסטוריה

בגלגולו הראשון הוקם הכולל בבני ברק בשנת תרצ"ו-1936. שמו המקורי היה "עטרת יוסף", על שם הרב יוסף יוזל הורוביץ, הסבא מנובהרדוק. המנהל הראשון היה הרב אברהם רפפורט, חניך ישיבת נובהרדוק. הכולל שכן בצריף שהוקם בשטח השייך ליעקב הלפרין, שאף מימן מלגות לאברכי הכולל. כעבור זמן יעץ החזון איש להעתיק את הכולל לתל אביב. כשעלה הרב שמואל וינטרוב לארץ ישראל, בשנת תש"א-1941, הוא הועמד בראשות הכולל, אך כעבור שנה נפטר. זמן קצר לאחר מכן, בשנת תש"ב-1942, הורה החזון איש לאחיינו, הרב שמריהו יוסף קרליץ, לייסד מחדש את הכולל בבני ברק במקום בו היה מתחילה לפני המעבר לתל אביב.[דרושה הבהרה], במקביל לפעילות כולל עטרת יוסף בתל אביב. לימים נישא הרב שמריהו יוסף לבתו של הרב שמואל וינטרוב, ואף שימש כחבר הנהלת הכולל בתל אביב.
הרב שמריהו יוסף קרליץ עמד בראש הכולל בבני ברק, כשהחזון איש משמש כמנהיג הרוחני של הכולל וסייע לאחזקתו: הוא גייס תורמים ועודד בעלי הון לערוך הסכם יששכר וזבולון עם האברכים. גיסו, הרב שמואל גריינימן, סייע לו באחזקת הכולל. בשנים הראשונות נקרא הכולל "כולל זיכרון מאיר", על שם השכונה שבה שכן. הרב שמריהו יוסף שהה תקופה ארוכה בארצות הברית לצורך גיוס כספים. יעקב הלפרין תרם את השטח שעליו הוקם מבנה הכולל. בקומה הראשונה של המבנה נבנו דירות שיועדו לחברי הכולל. החזון איש הספיק להתפלל במבנה החדש בתפילות בימים הנוראים של שנת תשי"ד, מספר שבועות לפני פטירתו.
לאחר פטירת החזון איש הוסב שם הכולל על שמו - "כולל חזון איש". בשנת תשט"ו נפטר הרב מאיר קרליץ, אביו של הרב שמריהו יוסף. זמן קצר לאחר מכן החליט הרב שמריהו יוסף קרליץ לפרוש מתפקידו. תחתיו התמנה הרב נחום מאיר קרליץ, גיסו של החזון איש. לאחר פטירתו התמנה לתפקיד בנו, הרב נסים קרליץ. לצד הרב קרליץ נמנו בין ראשי הכולל הרב משה דויטש מחבר סדרת ספרי "זיו הים" והרב יהודה שפירא. לאחר פטירת האחרון היה שותף בניהול סדרי הלימוד חתנו הרב שמואל שיינלזון עד לפטירתו (2016). כיום משמשים בתפקיד הרב בנימין שקוביצקי, חתן הרב שמריהו גריינמן והרב שאול קרליץ, בנו של הרב נסים. האחרון אחראי על קבלת האברכים.
גיסו של החזון איש, הרב יעקב ישראל קניבסקי, היה מנשיאי הכולל. הוא נהג למסור מדי שנה, ביום השנה לפטירת החזון איש, שיעור לזכרו בפני חברי הכולל. לאחר פטירת הרב קניבסקי מסר את השיעור בנו, הרב חיים, בבית הכנסת לדרמן.
בשנות ה-80 שופץ והורחב מבנה הכולל, נוספה לו קומה, והלימודים הועברו לקומה החדשה. כיום אברכי הכולל גודשים בצפיפות הן את ההיכל הישן והן את החדש.
מנהל הכולל הוא נחום גליק. הרב נתן איינפלד, ראש ישיבת באר שבע לשעבר, שימש במשך שנים כמגייס הכספים העיקרי של הכולל.
אברכי הכולל ובוגריו

גרעין לומדי הכולל מנה בראשיתו תלמידים מקורבים ובני משפחה של החזון איש, ואברכים אחרים מתושבי בני ברק. חלק מן הלומדים כיהנו לאחר מכן במשרות רבניות ותורניות, ובהם הרב מאיר צבי ברגמן, הרב מיכל יהודה ליפקוביץ, הרב גדליה נדל, הרב משה שמואל שפירא, והרב אליעזר דינר.
במהלך השנים למדו בכולל גם אישים מחוגים אחרים, בהם רפאל פנחסי והאדמו"ר מסאטמר, רבי אהרן טייטלבוים.
הערות שוליים

↑  ראו: הרב יהושע הלוי לוין, על הספר 'החזון איש – הפוסק, המאמין ומנהיג המהפכה החרדית', אתר ישיבת שעלבים; ישראל ל', ה'חזון איש' אמר, מוסף 'שבת', מקור ראשון.
| אברהם ישעיהו קרליץ |
| --- | --- | --- |
| ספריו | חזון איש • אמונה וביטחון (ספר) |  |
| תלמידיו | חוג חזון איש • הרב חיים שאול גריינימן • הרב גדליה נדל • הרב נסים קרליץ • הרב חיים קניבסקי • הרב שריה דבליצקי • הרב דוב לנדו |  |
| ממשנתו | חשמל בשבת • פולמוס השבת ביפן • משל העגלה המלאה והעגלה הריקה |  |
| משפחתו | משפחת קרליץ • אבא: הרב שמריהו יוסף קרליץ • סבא: הרב שאול קצנלנבוגן • אחים: הרב מאיר קרליץ • הרב יצחק קרליץ • הרב משה קרליץ • גיסים: הרב שמואל אליהו קהאן • הרב שמואל גריינימן • הרב נחום מאיר קרליץ • הרב אבא סוויאטיצקי • הרב יעקב ישראל קניבסקי |  |
| הנצחתו | כולל חזון איש • שיכון חזון איש • רחוב חזון איש • בית הכנסת חזון איש (לדרמן) • תלמוד תורה תשב"ר • בית חזון |  |
| --- | --- |
בקרת זהויות :  NLI: 987007306846005171  GND: 3073744-8  ISNI: 0000 0001 0469 3586  LCCN: n85362058  VIAF: 156669947   WorldCat (עם VIAF): 156669947
כריס קיימן

| --- | --- |

קיימן ב-2013
 לידה:  28 באפריל 1982 (בן 42) גרנד ראפידס שבמישיגן
 עמדה:  סנטר
 גובה:  2.13 מטרים
 מספר:  35
 מכללה:  מרכז מישיגן
 דראפט:  בחירה מספר 6, 2003 לוס אנג'לס קליפרס
 קבוצות כשחקן
 2003–2011   2011–2012   2012–2013   2013–2014   2014–2016:  לוס אנג'לס קליפרס   ניו אורלינס הורנטס   דאלאס מאבריקס   לוס אנג'לס לייקרס   פורטלנד טרייל בלייזרס
 הישגים כשחקן
 בחירה למשחק האולסטאר (2010)
כריסטופר זיין קיימן (באנגלית: Christopher Zane Kaman; נולד ב-28 באפריל 1982 בגרנד ראפידס, מישיגן) הוא כדורסלן עבר אמריקאי-גרמני ששיחק בעמדת הסנטר. גובהו 2.13 מטרים. קיימן הוא אחד מ-13 שחקנים אי פעם שהשיגו לפחות 7,000 נקודות, 4,000 ריבאונדים ו-800 חסימות.
מכללות

קיימן למד באוניברסיטת מרכז מישיגן ושיחק עבור קבוצת הכדורסל שלה במשך 3 שנים. בעונתו השלישית הוא הוביל את הקבוצה לאליפות המחוזית (מחוז MAC) ולניצחון בסיבוב הראשון של טורניר אליפות המכללות. בסיום אותה עונה נבחר קיימן לשחקן המצטיין של המחוז (MAC Player of the Year). לאחר עונתו השלישית במכללה הגיש קיימן את מועמדותו לדראפט ה-NBA.
קריירת ה-NBA > לוס אנג'לס קליפרס

קיימן נבחר על יד קבוצת לוס אנג'לס קליפרס במקום השישי בדראפט 2003. כבר בעונתו הראשונה בליגה העמיד ממוצעים נאים של 6.1 נקודות ו-5.6 ריבאונדים ב-22.5 דקות בממוצע למשחק, והפך לשחקן השני בתולדות המועדון שמשחק את כל 82 המשחקים בעונת הרוקי. קיימן סיים את העונה כחוסם השני בטיבו מבין הרוקיז, עם 0.89 חסימות למשחק, וכריבאונדר הרביעי בטיבו, עם 5.6 כדורים חוזרים למשחק. בעונתו השלישית, 2005/2006, קיימן פתח בכל משחקי הקבוצה והעמיד ממוצעים של 11.9 נקודות, 9.6 ריבאונדים ו-1.38 חסימות ב-32.8 דקות למשחק. קיימן סיים את העונה במקום התשיעי בליגה בריבאונדים למשחק, וכן במקום ה-12 באחוזים מהשדה כשקלע ב-52.3%. קיימן עזר לקליפרס להעפיל לפלייאוף ה-NBA, לראשונה מאז 1997, לאחר שסיימו עם המאזן החיובי הראשון מזה 14 עונות.
בעונת 2007/2008 שידרג קיימן את ממוצעיו משמעותית ופרץ לראשונה כשחקן מוביל בליגה, כשהעמיד ממוצעים מצוינים של 15.7 נקודות, 12.7 כדורים חוזרים, 2.8 חסימות ו-2 אסיסטים למשחק. ממוצעים אלו הקנו לקיימן את המקום השלישי בליגה בחסימות וריבאונדים למשחק. בינואר 2008 אובחנה אצל קיימן הפרעת קשב, ריכוז והיפראקטיביות, מה שגרם לו להחמיץ את שארית עונת 2007/2008 ואת רוב עונת 2008/2009.
עם שובו לליגה בעונת 2009/2010, הציג קיימן את יכולתו הטובה ביותר בקריירה והעמיד ממוצעים של 18.5 נקודות ו-9.3 ריבאונדים למשחק. בזכות כך נבחר להשתתף במשחק האולסטאר, בו קלע 4 נקודות והוריד 3 כדורים חוזרים.
קריירת ה-NBA > ניו אורלינס הורנטס

בתחילת עונת 2011/2012 הועבר קיימן בטרייד לניו אורלינס הורנטס, יחד עם אל-פארוק אמינו ואריק גורדון, בתמורה לכוכב ההורנטס כריס פול.
קריירת ה-NBA > דאלאס מאבריקס

בתחילת עונת 2012/2013, משהסתיים חוזהו בהורנטס, חתם קיימן בדאלאס מאבריקס לעונה אחת תמורת 8 מיליון דולר, והצטרף לחברו לנבחרת גרמניה דירק נוביצקי.
בעונה זאת נחלשה תרומתו של קיימן, שהעמיד ממוצעים של 10.5 נקודות ו-5.6 ריבאונדים למשחק.
קריירת ה-NBA > לוס אנג'לס לייקרס

לפני עונת 2013/2014 חתם קיימן בלוס אנג'לס לייקרס על חוזה לעונה אחת, בה שותף ב-39 משחקים בלבד.
קריירת ה-NBA > פורטלנד טרייל בלייזרס

ב-10 ביולי 2014 חתם בפורטלנד טרייל בלייזרס על חוזה לשתי עונות.
נבחרת גרמניה

קיימן השתתף עם נבחרת גרמניה באולימפיאדת בייג'ינג 2008, יחד עם כוכב ה-NBA דירק נוביצקי. נגד כף ורדה קיימן קלע 10 נקודות וקלט 10 ריבאונדים ונבחר למצטיין המשחק.
קיימן שיחק עבור נבחרת גרמניה גם ביורובאסקט 2011.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | קליפרס | 82 | 61 | 22.5 | 0.460 | 0.000 | 0.697 | 5.6 | 1.0 | 0.3 | 0.9 | 6.1 |
| 2004/2005 | קליפרס | 63 | 50 | 25.9 | 0.497 | 0.000 | 0.661 | 6.7 | 1.2 | 0.4 | 1.1 | 9.1 |
| 2005/2006 | קליפרס | 78 | 78 | 32.8 | 0.523 | 0.000 | 0.770 | 9.6 | 1.0 | 0.6 | 1.4 | 11.9 |
| 2006/2007 | קליפרס | 75 | 66 | 29.0 | 0.451 | 0.000 | 0.741 | 7.8 | 1.1 | 0.5 | 2.5 | 20.2 |
| 2007/2008 | קליפרס | 56 | 55 | 37.2 | 0.483 | 0.000 | 0.762 | 12.7 | 1.9 | 0.6 | 2.8 | 15.7 |
| 2008/2009 | קליפרס | 31 | 24 | 29.7 | 0.528 | 0.000 | 0.680 | 8.0 | 1.5 | 0.5 | 1.5 | 12.0 |
| 2009/2010 | קליפרס | 76 | 76 | 34.3 | 0.490 | 0.000 | 0.749 | 9.3 | 1.6 | 0.5 | 1.2 | 18.5 |
| 2010/2011 | קליפרס | 32 | 15 | 26.2 | 0.471 | 0.000 | 0.754 | 7.0 | 1.4 | 0.5 | 1.5 | 12.4 |
| 2011/2012 | ניו אורלינס | 47 | 33 | 29.2 | 0.446 | 0.000 | 0.785 | 7.7 | 2.1 | 0.5 | 1.6 | 13.1 |
| 2012/2013 | דאלאס | 66 | 52 | 20.7 | 0.507 | 0.000 | 0.788 | 5.6 | 0.8 | 0.4 | 0.8 | 10.5 |
| 2013/2014 | לייקרס | 39 | 13 | 18.9 | 0.509 | 0.000 | 0.765 | 5.9 | 1.5 | 0.3 | 1.0 | 10.4 |
| 2014/2015 | פורטלנד | 74 | 13 | 18.9 | 0.515 | 0.000 | 0.706 | 6.5 | 0.9 | 0.2 | 0.7 | 8.6 |
| 2015/2016 | פורטלנד | 16 | 2 | 7.0 | 0.465 | 0.250 | 1.000 | 1.5 | 0.7 | 0.1 | 0.1 | 2.8 |
| קריירה |  | 735 | 538 | 26.7 | 0.489 | 0.000 | 0.743 | 7.6 | 1.3 | 0.4 | 1.3 | 11.2 |
| אולסטאר |  | 1 | 0 | 10.7 | 0.500 | 0.000 | 0.000 | 3.0 | 1.0 | 0.0 | 0.0 | 4.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות קריירה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006 | קליפרס | 11 | 10 | 29.5 | 0.593 | 0.000 | 0.762 | 8.0 | 0.9 | 0.5 | 0.8 | 10.7 |
| 2015 | פורטלנד | 3 | 0 | 12.3 | 0.500 | 0.000 | 1.000 | 4.7 | 1.0 | 0.0 | 0.0 | 3.0 |
| 2016 | פורטלנד | 4 | 0 | 8.0 | 0.389 | 0.000 | 0.000 | 2.0 | 0.3 | 0.5 | 0.0 | 3.5 |
| קריירה |  | 18 | 10 | 21.8 | 0.554 | 0.000 | 0.773 | 6.1 | 0.8 | 0.4 | 0.5 | 7.8 |
הערות שוליים

1 2  קיימן חותם בלוס אנג'לס לייקרס, באתר nba.com
ליילנד קרוסר

| --- | --- |

ליילנד קרוסר
 מאפיינים כלליים
 נקרא גם:  Leyland T45 Cruiser
 יצרן:  British Leyland Motor Corporation
 שנות ייצור:  1982–1990
 הרכבה:  בריטניה בריטניה
 מודל קודם:  Leyland Buffalo
 מודל אחריו:  Leyland Roadtrain
 משקל:  28 טון - מקסימלי
 מפרט טכני
 מנוע:  6 צילינדרים, 10,450 סמ"ק, המפיק 210, 230 כ"ס (מנוע טורבו דיזל מסוג: TL11)  6 צילינדרים, 11,600 סמ"ק המפיק 260 כ"ס (מנוע טורבו דיזל מסוג: TL11C)
 צריכת דלק:  38.83 ליטר ל-100 ק"מ
ליילנד קרוסר (באנגלית: Leyland Cruiser) היא משאית כבדה אשר יוצרה על ידי יצרנית הרכב "ליילנד" (שם מלא: "BritishLeylandMotor Corporation") הבריטית בין השנים 1982–1990.
תמונות

ליילנד קרוסר, דגם T45, שנת 1985
ליילנד קרוסר
ליילנד קרוסר, דגם T45, הנעה 4x2
ליילנד קרוסר, דגם T45, שנת 1985
ליילנד קרוסר, דגם T45
ליילנד קרוסר, דגם T45
ראו גם

ליילנד היפו
ליילנד 15/20
ליילנד טיטאן (B15)
לקריאה נוספת

ליילנד קרוסר - תמונות
הערות שוליים

↑  אתר leylandsociety
↑  ליילנד קרוסר leyland-cruiser-1623
↑  ליילנד קרוסרThe Commercials : Leyland T45 Cruiser
↑  ליילנד קרוסר DAF Trucks Since 1949
מאה ילדים שלי (סרט, 1987)

ערך זה עוסק בסרט משנת 1987. אם התכוונתם למשמעות אחרת, ראו .
| --- | --- |

כרזת הסרט
 בימוי:  אדווין שרין 
 הופק בידי:  רוברט גרינוולד
 שחקנים ראשיים:  לינדה לבין קמפבל טורקוויל
 מדינה:  ארצות הברית 
 הקרנת בכורה:  23 בנובמבר 1987
 משך הקרנה:  100 דקות
 שפת הסרט:  אנגלית
 סוגה:  סרט דרמה 
 דף הסרט ב־IMDb
 
מאה ילדים שלי (באנגלית: Lena: My 100 Children) הוא סרט קולנוע אמריקאי משנת 1987 המבוסס על ספרה של לנה קיכלר-זילברמן בשם זה, ומכבבת בו השחקנית היהודייה-אמריקנית לינדה לאבין.
הסרט מספר את סיפורה של לנה קיכלר שגידלה 100 ילדים יתומים בבית מחסה בפולין לאחר מלחמת העולם השנייה. הסרט צולם בבודפשט.
בשנת 1989 היה הסרט מועמד לפרס השנתי להישג יוצא הדופן בקולנוע שמעניקה האגודה לקולנוע אמריקאי.
עלילת הסרט

עם סיום מלחמת העולם השנייה מגיעה לנה קיכלר למרכז לפליטים יהודים בקרקוב במטרה לנסות ולחפש את קרובי משפחתה ששרדו. היא מוצאת שם מספר רב של ילדים ניצולי שואה יתומים הגוועים ברעב. היא מתחילה להשיג להם אוכל באופן קבוע ומנסה לשקם אותם ממצבם. לאחר זמן מה היא שוכרת מבנה בעיירת הגבול הסמוכה זאקופנה ומגדלת שם את הילדים אותם יחד עם צוות ששכרה לשם כך. במהלך תקופת השהות שם סובלים קיכלר והילדים מהצקות אנטישמיות מתושבי הסביבה, ולאחר כמה תקריות אלימות בהם נפגעים ילדים, מתאמנים הנערים שבקבוצה על נשק שקיבלה לנה מהצבא הפולני. באמצע שנת 1946 נאלצים לנה וילדיה לברוח מפולין לאחר חילופי אש שהיו בין הקבוצה לכפריים מהסביבה. הם חוצים את הגבול לצ'כוסלובקיה ומשם לצרפת, ולאחר הקמת המדינה עולים לישראל.
ראו גם

הבית של נינה
כתמי גיל

| --- | --- |

 תחום:  רפואת עור 
 סיווגים
 ICD-10:  L81.4 
 
כתמי גיל הידועים גם ככתמי זיקנה או כתמי כבד, (באנגלית: liver spot) או (lentigo senilis) או (lentigo solar)  הם כתמים בעור הקשורים להזדקנות ולחשיפה לקרינה על-סגול מהשמש. צבעם נע בין חום בהיר לאדום או שחור והם ממוקמים באזורים החשופים לרוב לשמש, במיוחד הידיים, הפנים, הכתפיים, הזרועות והמצח, והקרקפת אם קרחת.
הכתמים שואבים את שמם כ"כתמי כבד" מהעובדה שפעם האמינו בטעות שהם נגרמים מבעיות כבד, אך הם אינם קשורים פיזיולוגית לכבד, מלבד צבע דומה. מגיל 40, העור פחות מסוגל להתחדש מהחשיפה לשמש, וכתמי גיל שכיחים מאוד בקבוצת גיל זו, במיוחד אצל מי שמבלה בשמש.
ברוב המכריע של המקרים, כתמי גיל אינם מהווים איום ואינם מצריכים טיפול, אם כי לעיתים ידוע שהם מטשטשים את זיהוי סרטן העור. עם זאת, למרות היותם מצב שפיר, כתמי גיל נחשבים לעיתים כמכוערים ויש אנשים שבוחרים להסיר אותם. זה יכול להיעשות על ידי אלקטרוכירורגיה, טיפול בלייזר, קריותרפיה, או שימוש בחומרי דפיגמנטציה, כגון הידרוקינון, טרטינואין, ציסטיאמין מקומי, חומצה אזלאית, או חומצות אלפא הידרוקסיות.
הגורמים לתופעה

בשונה מהנווס המלנוטי (Melanocytic nevus) והנווס הוורקוס (Verrucous carcinoma) על העור, כתמי גיל הם מצב לא סרטני של תאי עור המייצרים פיגמנטים. כתמי הגיל משתנים בצבע ובצורה עם הזמן. יש המציעים השערה בהשראת תאוריית ההזדקנות של תיקון-הצטברות שגויה  להתפתחות כתמי גיל. הם מציעים שתאי בסיס ישנים בעלי גיל מכילים גופי ליפופוסצין (lipofuscin) שלא ניתן להסירם ועשויים לקדם את ההזדקנות של תאים שכנים, וליצור לולאת משוב שגורמת ליותר ויותר תאים שכנים להזדקן ולהכיל ליפופוסצינים. תאים כאלה עשויים להצטבר לכתם עם צורה לא סדירה. הם מציעים שהבליטה של נקודה שטוחה היא תוצאה של מוות של תאים מבוגרים במקום ושחרור גופי ליפופוסין. התאים המתקבצים היו יוצרים קפסולה, וגופי הליפופוסין הצפופים הופכים את הנקודה הבולטת לרכה וכהה בצבע. עם זאת, הצעה זו הופיעה אמנם כהדפסת קדם פרסום בשנת 2015, אך יש לה רק מעט תמיכה אמפירית ישירה ומעולם לא פורסמה בכתב עת עם אפשרות של ביקורת מדענים עמיתים.
קבוצה נוספת דיווחה, כי "כתמי גיל" שנלקחו מביופסיות עור אנושיות של חולים נראו שהצבע הכהה שלהם נובע מרמות מלנין ופעילות גבוהות יותר של טירוזינאז בפיברובלסטים מזדקנים, הקשורה לביטוי נמוך יותר של SDF1. לאחר מכן ניתנו לחולים שישה טיפולים שבועיים של תדר רדיו מקוטע של מיקרו-מחטים שמטרתם הייתה לחסל פיברובלסטים מזדקנים עוריים; זה הוביל לירידה ניכרת בפיגמנטציה של האפידרמיס בהשוואה לקו הבסיס, מלווה בירידה בסינתזה של קולגן ובנורמליזציה של ביטוי SDF1 מדוכא.
טיפול בכתמי גיל כמעט אף פעם לא נעשה מסיבות בריאותיות, אם כי הוא נעשה לפעמים מסיבות קוסמטיות. מוצרים להלבנת עור המעכבים פיגמנטציה או קרמים קוסמטיים המכילים את המרכיבים חומצות אלפא הידרוקסיות או רטינואידים ידועים כיעילים. כתמי גיל ניתן גם להקפיא עם חנקן נוזלי ; כלומר, באמצעות קריוכירורגיה .
ראו גם

נמש
לנטיגו
רשימת מצבי עור (באנגלית)
הערות שוליים

↑  James, William D.; Berger, Timothy G.;  et al. (2006). Andrews' Diseases of the Skin: Clinical Dermatology. Saunders Elsevier. ISBN 0-7216-2921-0.
↑  Rapini, Ronald P.; Bolognia, Jean L.; Jorizzo, Joseph L. (2007). Dermatology: 2-Volume Set. St. Louis: Mosby. pp. 1716–17. ISBN 978-1-4160-2999-1.
↑  "Age spots (liver spots) - Diagnosis and treatment - Mayo Clinic". www.mayoclinic.org. נבדק ב-2020-07-07.
↑  "Ultraviolet (UV) Radiation". www.cancer.org (באנגלית). נבדק ב-2020-07-07.
↑  Publishing, Harvard Health (5 באוגוסט 2015). "5 skin spots you shouldn't worry about". Harvard Health. נבדק ב-2020-07-07. {{cite web}}:  (עזרה)
↑  Karen J. Carlson, Stephanie A. Eisenstat, Terra Diane Ziporyn, The new Harvard guide to women's health, Harvard University Press, 2004, p. 337.
↑  "Age spots: Causes, symptoms, and treatment". www.medicalnewstoday.com (באנגלית). 2018-10-09. נבדק ב-2020-07-07.
↑  "Age spots (liver spots) Treatments and drugs". Mayo Clinic (באנגלית). נבדק ב-2017-02-12.
↑  Mansouri, P.; Farshi, S.; Hashemi, Z.; Kasraee, B. (2015-07-01). "Evaluation of the efficacy of cysteamine 5% cream in the treatment of epidermal melasma: a randomized double-blind placebo-controlled trial". The British Journal of Dermatology. 173 (1): 209–17. doi:10.1111/bjd.13424. ISSN 1365-2133. PMID 25251767.
↑  Rodríguez Prieto, M. A.; Manchado Lopez, P.; Ruiz Gonzalez, I.; Suarez, D. (1993-05-01). "Treatment of lentigo maligna with azelaic acid". International Journal of Dermatology. 32 (5): 363–64. doi:10.1111/j.1365-4362.1993.tb01475.x. ISSN 0011-9059. PMID 8505164.
↑  "Overview about liver spots/age spots". Beauty Natural Skin. נבדק ב-3 ביולי 2015. {{cite web}}:  (עזרה)
↑  Wang, Jicun; Michelitsch, Thomas; Wunderlin, Arne; Mahadeva, Ravi (2009). "Aging as a consequence of Misrepair – a novel theory of aging". 0904: 9. arXiv:0904.0575. Bibcode:2009arXiv0904.0575W. {{cite journal}}: Cite journal requires |journal= (עזרה)
↑  Wang-Michelitsch, Jicun; Michelitsch, Thomas (2015). "Aging as a process of accumulation of Misrepairs". 1503: 13. arXiv:1503.07163. Bibcode:2015arXiv150307163W. {{cite journal}}: Cite journal requires |journal= (עזרה)
1 2 3 4 5  Wang-Michelitsch, Jicun; Michelitsch, Thomas (2015). "Development of age spots as a result of accumulation of aged cells in aged skin". 1505: 9. arXiv:1505.07012. Bibcode:2015arXiv150507012W. {{cite journal}}: Cite journal requires |journal= (עזרה)
1 2 3  Yoon JE, Kim Y, Kwon S, Kim M, Kim YH, Kim JH, Park TJ, Kang HY (9 בספטמבר 2018). "Senescent fibroblasts drive ageing pigmentation: A potential therapeutic target for senile lentigo". Theranostics. 8 (17): 4620–4632. doi:10.7150/thno.26975. PMC 6160768. PMID 30279727. נבדק ב-26 בדצמבר 2019. {{cite journal}}:  (עזרה)תחזוקה - ציטוט: multiple names: authors list (link)
↑  Karen J. Carlson; Stephanie A. Eisenstat (2004). The New Harvard Guide to Women's Health. p. 337.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שקופית היסטולוגיה של כתמי שמש
כללי קניין, כללי אחריות וכללי אי-עבירות: היבט אחד על הקתדרלה

כללי קניין, כללי אחריות וכללי אי-עבירות: היבט אחד על הקתדרלה (ידוע יותר בשמו האנגלי: Property Rules, Liability Rules and Inalienability: One View of the Cathedral) הוא מאמר בספרות המשפטית האקדמית שנכתב באפריל 1972 על ידי שני מלומדים אמריקאים, גווידו קלברזי, שופט בבית המשפט לערעורים של ארצות הברית, וא. דאגלס מלמד, כיום פרופסור בפקולטה למשפטים בסטנפורד. המאמר מהווה תרומה מכוננת לגישת הניתוח הכלכלי של המשפט, ומציע ניסיון שאפתני לטפל בתחומים שונים במשפט באמצעות גישה אחידה.
שמו של המאמר רומז לסדרת הציורים "קתדרלת רואן" של קלוד מונה. רמיזה זו מבטאת את כוונתם של המחברים שניתוח המאמר הוא רק מבט אחד על נושא שניתן לשקול מנקודות מבט שונות.
תזה

הגישה שמציג המאמר מבוססת על העובדה שהאינטרסים השונים שנוצרו על ידי המשפט נהנים מסוגים שונים ומגוונים של הגנות: סוג ראשון הוא אינטרסים שנחשבים לזכויות אדם, ולכן הפגיעה בהם אינה נתונה לדיון. סוג שני הוא אינטרסים שזוכים להגנה על ידי המשפט הפלילי, כלומר המדינה צריכה לשאת בעלות הפתיחה בהליכים משפטיים אם מובאים לידיעתה פגיעות באינטרסים אלה. נטל ההוכחה הנדרש כדי שהמדינה תגבר במקרים כאלה גבוה יותר - נדרשת פגיעה באינטרס באופן ספציפי ובוודאות שעולה על ספק סביר. סוג שלישי הוא אינטרסים המאפשרים לנפגע לתבוע את אכיפת המגיע לו על ידי צו מניעה. הסוג הרביעי כולל אינטרסים שפגיעה בהם מעניקה לנפגע לא יותר מזכות לתבוע פיצויים כספיים עבור הפגיעה, כל זאת בתנאי שהנפגע יהיה מוכן לשאת בעלויות המשפט; אינטרסים כאלה מהווים את המהות של המשפט הפרטי, והוכחת הנזק במסגרת הליכים אלו לא צריכה לעמוד באותו סטנדרט של ודאות כמו במשפט הפלילי.
התזה העיקרית של המאמר מתמקדת ברעיון של "זכאות", או זכויות, אשר ניתנות להגנה על ידי כללי קניין, אחריות, או אי-עבירות. המחברים מציינים במבוא שהמטרה העיקרית של המאמר היא לספק מסגרת מושגית שמתוכה ניתן לגשת לתחומי הנושא המשפטיים הנפרדים- קניין ונזיקין מנקודת מבט אחידה. בהמשך, במסגרת שיצרו המחברים הם מנתחים את "בעיית הזיהום", וכן סנקציות פליליות שונות.
מושג הזכאויות

המאמר מתחיל בדיון במושג המכריע של "זכאויות", המוגדרות כזכויות הקבועות והמוגנות בחוק, אשר בלעדיהן הכלל השולט בעולם יהיה החזק שורד. הדבר היסודי שעושה המשפט, לפי המחברים, הוא לקבוע איזה צד בסכסוך זכאי לגבור על חברו. עם זאת, המחברים מציינים שכדי להימנע מעולם שבו החזק שורד חשוב לדאוג לאכיפה מוצלחת של הזכאות, לא פחות מהקביעה העקרונית מהן הזכאויות.
מכאן המאמר מבחין בין שלושה סוגים של זכאויות, או סוגי הגנות לזכאויות: 1. זכאות מוגנת על ידי כלל קנייני. 2. זכאות המוגנת על ידי כלל אחריות. 3. זכאות המוגנת על ידי כלל של אי-עבירות.
זכאות מוגנת על ידי כלל קנייני: לפי המאמר, הוויתור על זכאות כזו צריך להיות מרצון, בעסקה שבה שווי הזכאות מוסכם על הקונה והמוכר. כשזכאות מוגנת על ידי כלל קניין, תתקבל החלטה קולקטיבית לגבי מיהו הזכאי הראשון, אך את שווי הזכאות רק הסכמה של שני הצדדים יכולה לקבוע.
זכאות מוגנת על ידי כלל אחריות: לעומת זכאות המוגנת על ידי כלל קנייני, כשזכאות מוגנת על ידי כלל אחריות - תתקבל החלטה קולקטיבית מהו שווי הזכאות, ללא צורך בעסקה מרצון. הפוגע בזכאות ראשונית המוגנת על ידי כלל אחריות יהיה חייב לשלם לבעל הזכאות את הסכום האובייקטיבי של שווי הזכאות (אותו קובע בית המשפט גם בלי הסכמת הצדדים).
זכאות מוגנת על ידי כלל אי-עבירות: זהו הסוג האחרון והקיצוני המוגדר במאמר. זכאות תיחשב לבלתי עבירה אם העברתה אסורה אפילו כשהיא נעשית ברצונם של המוכר והקונה. על פי כלל זה, המדינה מתערבת בהגדרת הזכאות הראשונית, בכך שהיא אוסרת על רכישתה או מכירתה, וגם קובעת מה הפיצוי שיש לתת עבור פגיעה בזכאות. קיבוע של זכאות שכזו נחשבת לרוב לפטרנליזם.
כדי להמשיג את שלוש הזכאויות הללו, מובאת במאמר דוגמה של בעלים של בית פרטי. במקרה שאדם אחר מעוניין לרכוש את הבית - הבית נחשב כמוגן על ידי כלל קנייני. במקרה בו הממשלה מפקיעה את הבית - הבית נחשב כמוגן על ידי כלל אחריות. במקרה שבעל הבית שיכור או לא כשיר -הבית נחשב כמוגן על ידי כלל אי-עבירות.
לאחר שהגדירו את מושגי הזכאות וקבעו את שלושת הכללים שבהם יתמקדו, המחברים ממשיכים לחקור את שתי השאלות הבאות: (1) באילו נסיבות יש להעניק זכאות מסוימת? וכן, (2) באילו נסיבות יש להשתמש בכלל קנייני, אחריות או אי-עבירות לצורך הגנה על הזכאות?